O κατάλογος των έργων ΕΣΠΑ στην Π.Ε. Πρέβεζας

Κλάδος Μεταφορών 

ΣΥΝΔΕΣΗ ΚΑΝΑΛΑΚΙΟΥ ΜΕ Ε.Ο. ΠΡΕΒΕΖΑΣ – ΗΓΟΥΜΕΝΙΤΣΑΣ

Προϋπολογισμού: 6,7 εκ€

ΦΟΡΕΑΣ: ΔΗΜΟΣ ΠΑΡΓΑΣ

ΠΕΡΙΓΡΑΦΗ: Αφορά την απευθείας σύνδεση της έδρας του Δήμου Πάργας, το Καναλλάκι, με την εθνική οδό Πρέβεζας – Ηγουμενίτσας.  Το μήκος του δρόμου είναι 6,7 χλμ. 

ΦΑΣΗ: Η κατασκευή του δρόμου από την Χ.Θ. 0+000 έως την Χ.Θ. 5+830 περίπου έχει σχεδόν ολοκληρωθεί. 

ΒΕΛΤΙΩΣΗ ΔΡΟΜΟΥ ΑΓΙΑ ΚΥΡΙΑΚΗ - ΛΙΒΑΔΑΡΙ 

Π/Υ: 0,4 εκ€

ΦΟΡΕΑΣ: ΔΗΜΟΣ ΠΑΡΓΑΣ

ΠΕΡΙΓΡΑΦΗ:  Αντικείμενο του έργου - το οποίο ολοκληρώθηκε- ήταν  η βελτίωση του μοναδικού υφιστάμενου δρόμου (χωματόδρομου) που συνδέει το Δημοτικό Διαμέρισμα Λιβαδαρίου με τον υπόλοιπο Δήμο της Πάργας, μήκους 2,5 χλμ.. 

  5η ΕΠΑΡΧΙΑΚΗ ΟΔΟΣ (ΕΙΣΟΔΟΣ ΠΑΡΓΑΣ) 

Π/Υ: 1,5 εκ€

ΦΟΡΕΑΣ: ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ

ΠΕΡΙΓΡΑΦΗ:  

Με το έργο - το οποίο ολοκληρώθηκε και δόθηκε σε χρήση - έγινε  η βελτίωση τμημάτων της 5ης επαρχιακής οδού από την διασταύρωση με τη δημοτική οδό προς παραλία Πάργας μέχρι τη διασταύρωση με τη δημοτική οδό προς παραλία λύχνος συνολικού μήκους 2,5χλμ.

  ΒΕΛΤΙΩΣΗ ΟΔΟΥ ΑΣΣΟΥ-ΠΟΛΥΣΤΑΦΥΛΛΟΥ

Π/Υ: 0,5 εκ€

ΦΟΡΕΑΣ: ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ

ΠΕΡΙΓΡΑΦΗ:  Με το έργο, το οποίο ολοκληρώθηκε - έγινε βελτίωση της οδού που συνδέει τον οικισμό Άσσο με τον οικισμό Πολυστάφυλο συνολικού μήκους 1,2 χλμ. 

ΒΕΛΤΙΩΣΗ ΟΔΟΥ ΚΑΜΑΡΙΝΑΣ – ΩΡΩΠΟΥ

Π/Υ: 3,0 εκ€

ΦΟΡΕΑΣ: ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Το έργο αφορά την βελτίωση– διαπλάτυνση της δημοτικής οδού  μήκος 7,3 χλμ, που συνδέει τον δρόμο παλαιάς Εθνικής οδού Αρχάγγελου Παραμυθιάς – Καμαρίνα με το Δημοτικό Διαμέρισμα Ωρωπού. 

ΦΑΣΗ: Η εργολαβία για την κατασκευή του δρόμου είναι σε εξέλιξη με ημερομηνία λήξης της σύμβασης την 30/6/2014.

ΚΑΤΑΣΚΕΥΗ - ΒΕΛΤΙΩΣΗ ΑΣΤΙΚΟΥ ΟΔΙΚΟΥ ΔΙΚΤΥΟΥ ΔΙΑΣΥΝΔΕΣΗΣ ΣΥΝΟΙΚΙΩΝ ΥΔΡΑΓΩΓΕΙΟΥ - ΛΕΥΚΑΔΙΤΙΚΑ – ΠΑΝΤΟΚΡΑΤΟΡΑ

Π/Υ: 4,1 εκ€

ΦΟΡΕΑΣ: ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Αντικείμενο της πράξης είναι  η βελτίωση του αστικού οδικού δικτύου διασύνδεσης των συνοικιών υδραγωγείου – Λευκαδίτικα – Παντοκράτορα, συνολικού μήκους 3 χλμ. Στις εργασίες περιλαμβάνονται η διαμόρφωση κόμβων, ποδηλατόδρομου, πεζοδρομίων, ηλεκτροφωτισμού  δενδροφύτευσης και  χώροι στάθμευσης.

ΦΑΣΗ: Έχει κατασκευαστεί το μεγαλύτερο μέρος του έργου, παρόλα αυτά σημειακά το έργο αντιμετωπίζει σημαντικά προβλήματα που αφορούν την απόδοση του χώρου στον εργολάβο καθώς δεν έχει εκτελεστεί η πράξη εφαρμογής με συνέπεια την μεγάλη καθυστέρηση ολοκλήρωσης των εργασιών. 

Κλάδος Ναυτιλίας  

ΛΙΜΕΝΙΚΟ – ΑΛΙΕΥΤΙΚΟ ΚΑΤΑΦΥΓΙΟ ΠΑΝΤΟΚΡΑΤΟΡΑ ΠΡΕΒΕΖΑΣ

Π/Υ: 2,3 εκ€

ΦΟΡΕΑΣ: ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ

ΠΕΡΙΓΡΑΦΗ:  Το έργο αφορά την κατασκευή προσήνεμου μόλου, κρηπιδώματος, κεκλιμένου επιπέδου καθέλκυσης – ανέλκυσης σκαφών, δικτύου ύδρευσης και ηλεκτροφωτισμού καθώς και πεζόδρομου πρόσβασης στο καταφύγιο από τον οικισμό του Παντοκράτορα.

ΦΑΣΗ: Έχει ολοκληρωθεί η κατασκευή του μεγαλύτερου μέρους των εργασιών.

Δράσεις Περιβάλλοντος 

ΎΔΡΕΥΣΗ ΔΗΜΟΥ ΠΡΕΒΕΖΑΣ - Α' ΦΑΣΗ 

Π/Υ: 4,6 εκ€

ΦΟΡΕΑΣ:  ΔΕΥΑ ΠΡΕΒΕΖΑΣ

ΠΕΡΙΓΡΑΦΗ:  Η  πράξη  περιλάμβανε  την αντικατάσταση παλαιών αγωγών ύδρευσης μήκους 8,2 χλμ και την επέκταση του δικτύου ύδρευσης μήκους 8,3 χλμ του Δήμου Πρέβεζας με σκοπό την βελτίωση των λειτουργικών χαρακτηριστικών του δικτύου και την κάλυψη των επεκτάσεων της πόλης και των δημοτικών διαμερισμάτων. Με την παρέμβαση, που ολοκληρώθηκε, βελτιώθηκε η  ποιότητα του παρεχόμενου νερού σε 38.000 περίπου κατοίκους.

ΑΞΙΟΠΟΙΗΣΗ ΓΕΩΤΡΗΣΗΣ ΣΤΗ ΘΕΣΗ ΒΟΛΕΤΣΙ 

Π/Υ: 0,5 εκ€

ΦΟΡΕΑΣ:  ΠΕΡΙΦΕΡΕΙΑ ΗΠΕΙΡΟΥ  - Δ/ΝΣΗ ΤΕΧΝΙΚΩΝ ΕΡΓΩΝ

ΠΕΡΙΓΡΑΦΗ:  Κατασκευή εξωτερικού δικτύου ύδρευσης για μεταφορά νερού από υπάρχουσα γεώτρηση σε οικισμούς της κοινότητας κρανέας μήκους  6,85 χιλιόμετρα. Με την παρέμβαση, που ολοκληρώθηκε,  βελτιώθηκε η ποιότητα του παρεχόμενου νερού σε 1.200 περίπου κατοίκους.

ΑΝΑΒΑΘΜΙΣΗ ΕΞΩΤΕΡΙΚΩΝ ΔΙΚΤΥΩΝ ΥΔΡΕΥΣΗΣ, ΕΠΕΚΤΑΣΗ - ΑΝΑΒΑΘΜΙΣΗ ΕΣΩΤΕΡΙΚΩΝ ΔΙΚΤΥΩΝ ΥΔΡΕΥΣΗΣ ΠΑΡΓΑΣ 

Π/Υ: 2,1 εκ€

ΦΟΡΕΑΣ:  ΔΗΜΟΣ ΠΑΡΓΑΣ

ΠΕΡΙΓΡΑΦΗ:  Το αντικείμενο αφορά την  αντικατάσταση παλαιών δικτύων στα Δημοτικά διαμερίσματα  Αγιάς, Ανθούσας, Λιβαδαρίου στον οικισμό της Πάργας , στην παραλία του «Βάλτου» και  στον οικισμό της Αγίας Κυριακής. Το συνολικό μήκος του δικτύου είναι 4,6 χλμ και η παρέμβαση που αποσκοπεί στην βελτίωση της ποιότητας παρεχόμενου νερού σε 15.000 περίπου κατοίκους.

ΦΑΣΗ: Έχει ολοκληρωθεί η κατασκευή του δικτύου και έχει δοθεί σε χρήση το μεγαλύτερο μέρος αυτού. 

ΣΥΝΟΛΙΚΗ ΑΝΤΙΚΑΤΑΣΤΑΣΗ ΔΙΚΤΥΟΥ ΥΔΡΕΥΣΗΣ ΤΟΥ Δ.Δ. ΑΣΣΟΥ

Π/Υ: 0,7 εκ€

ΦΟΡΕΑΣ:  ΠΕΡΙΦΕΡΕΙΑ ΗΠΕΙΡΟΥ  - Δ/ΝΣΗ ΤΕΧΝΙΚΩΝ ΕΡΓΩΝ

ΠΕΡΙΓΡΑΦΗ:  Το έργο αφορά την αντικατάσταση του εσωτερικού δικτύου και του καταθλιπτικού αγωγού μεταφοράς   νερού στον οικισμό συνολικού μήκους 10χλμ.  Με το έργο που ολοκληρώθηκε βελτιώθηκε η ποιότητα του  παρεχόμενου νερού σε 700 περίπου κατοίκους.

 ΦΑΣΗ: Έχει ολοκληρωθεί η κατασκευή του δικτύου και έχει δοθεί σε χρήση. 

ΑΝΤΙΚΑΤΑΣΤΑΣΗ ΚΕΝΤΡΙΚΟΥ ΑΓΩΓΟΥ ΥΔΡΕΥΣΗΣ ΑΠΟ ΤΗ ΘΕΣΗ "ΠΑΡΙΣΙ" ΤΗΣ ΤΟΠΙΚΗΣ ΚΟΙΝΟΤΗΤΑΣ ΡΙΖΟΒΟΥΝΙΟΥ ΕΩΣ ΤΗ ΔΕΞΑΜΕΝΗ "ΓΚΙΡΟΔΑ" ΤΗΣ ΤΟΠΙΚΗΣ ΚΟΙΝΟΤΗΤΑΣ ΠΑΠΑΔΑΤΩΝ ΔΗΜΟΥ ΖΗΡΟΥ

Π/Υ: 2,4 εκ€

ΦΟΡΕΑΣ:  ΔΗΜΟΣ ΖΗΡΟΥ

ΠΕΡΙΓΡΑΦΗ:  Το έργο αφορά την αντικατάσταση του αγωγού μεταφοράς νερού από τη δεξαμενή στην θέση Παρίσι έως την δεξαμενή Δ1 της Τοπικής Κοινότητας Παπαδατών στη θέση Γκιρόδα καθώς ο υφιστάμενος αγωγός κρίνεται ανεπαρκής για την κάλυψη των συνολικών αναγκών  του δικτύου. Το μήκος του αγωγού που πρόκειται να αντικατασταθεί με το προτεινόμενο έργο είναι 10,4 χλμ. Η παρέμβαση που αποσκοπεί στην βελτίωση της ποιότητας παρεχόμενου νερού σε 5.300 περίπου κατοίκους.

 ΦΑΣΗ: Έχει ολοκληρωθεί η κατασκευή του μεγαλύτερου μέρους του δικτύου. 

KATAΣΚΕΥΗ ΑΓΩΓΟΥ ΥΔΡΕΥΣΗΣ ΑΠΟ ΖΕΦΥΡΟ ΕΩΣ ΔΕΞΑΜΕΝΕΣ ΚΑΝΑΛΙΟΥ

Π/Υ: 2,1 εκ€

ΦΟΡΕΑΣ:  ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Το έργο αφορά στην αντικατάσταση του αγωγού ύδρευσης από τη θέση   Ζέφυρος  έως τις δεξαμενές Καναλίου του Δήμου Πρέβεζας με νέο  αγωγό αυξημένης διατομής που αναμένεται να καλύψει επαρκώς τις αυξημένες ανάγκες του Καναλίου Δήμου Πρέβεζας συνολικού μήκους 8,4 χλμ. 

 ΦΑΣΗ: Η πράξη εντάχθηκε στις 21/11/2013 και προετοιμάζονται από τον Φορέα τα τεύχη δημοπράτησης. 

ΚΑΤΑΣΚΕΥΗ ΔΙΚΤΥΟΥ ΑΠΟΧΕΤΕΥΣΗΣ ΑΚΑΘΑΡΤΩΝ, ΕΠΕΚΤΑΣΗΣ ΣΧΕΔΙΟΥ ΠΟΛΗΣ ΣΤΗΝ ΠΕΡΙΟΧΗ ΔΡΟΣΙΑ ΤΟΥ ΔΗΜΟΥ ΠΡΕΒΕΖΑΣ

Π/Υ: 0,7 εκ€

ΦΟΡΕΑΣ:  ΔΕΥΑ ΠΡΕΒΕΖΑΣ

ΠΕΡΙΓΡΑΦΗ:  Το έργο- που ολοκληρώθηκε-  αφορά στην κατασκευή δικτύου αποχέτευσης στην περιοχή Δροσιά του Δήμου Πρέβεζας συνολικού δικτύου 4,4 χλμ. Η  παρέμβαση  αποσκοπούσε στην αύξηση κατά 400 περίπου κατοίκων που εξυπηρετούνται από τον βιολογικό καθαρισμό Δήμου Πρέβεζας. 

ΑΠΟΧΕΤΕΥΣΗ ΔΗΜΟΤΙΚΩΝ ΔΙΑΜΕΡΙΣΜΑΤΩΝ ΚΑΙ ΟΙΚΙΣΜΩΝ ΤΟΥ ΔΗΜΟΥ ΠΑΡΓΑΣ

Π/Υ: 13,3 εκ€

ΦΟΡΕΑΣ:  ΔΗΜΟΣ ΠΑΡΓΑΣ

ΠΕΡΙΓΡΑΦΗ:  Το φυσικό αντικείμενο περιλαμβάνει την κατασκευή δικτύου συλλογής ακαθάρτων των Δ.Δ Αγιάς και Ανθούσας  της σημερινής Δημοτικής Ενότητας Πάργας (του πρώην Δήμου Πάργας)  και των οικισμών Αγ. Κυριακής, Βάλτου και Λυχνού  της  Δ.Ε. Πάργας του ομώνυμου Δήμου μήκους 45,9 χλμ. Παρέμβαση που αποσκοπεί στην αύξηση κατά 6.300 περίπου κατοίκων που εξυπηρετούνται από τον βιολογικό καθαρισμό Δήμου Πάργας. 

ΦΑΣΗ: Η σύμβαση υπογράφηκε στις 22/10/2012 με προβλεπόμενη ημερομηνία λήξης τις 22/10/2014 και εκτελούνται οι εργασίες για την κατασκευή του έργου. 

ΔΙΚΤΥΟ ΑΠΟΧΕΤΕΥΣΗΣ ΑΚΑΘΑΡΤΩΝ ΤΟΠΙΚΗΣ ΚΟΙΝΟΤΗΤΑΣ ΝΕΑΣ ΚΕΡΑΣΟΥΝΤΑΣ ΔΗΜΟΥ ΖΗΡΟΥ

Π/Υ: 2,7 εκ€

ΦΟΡΕΑΣ:  ΔΗΜΟΣ ΖΗΡΟΥ

ΠΕΡΙΓΡΑΦΗ:  Η πράξη αφορά στην κατασκευή δικτύου αποχέτευσης στον οικισμό Νέας Κερασούντας και περιλαμβάνει την κατασκευή εσωτερικού δικτύου αποχέτευσης του οικισμού μήκους 9.706 μ.  και την κατασκευή αγωγού μεταφοράς μήκους 6 χλμ για τη σύνδεση του δικτύου με την υφιστάμενη ΕΕΛ Φιλιππιάδας όπου θα οδηγούνται τα λύματα. Παρέμβαση που αποσκοπεί στην αύξηση κατά 820 περίπου κατοίκων που εξυπηρετούνται από τον βιολογικό καθαρισμό Δήμου Φιλιππιάδας. 

ΦΑΣΗ: Η σύμβαση υπογράφηκε στις 16/10/2013 με προβλεπόμενη ημερομηνία λήξης τις 16/4/2015 και ξεκίνησαν οι εργασίες για την κατασκευή του έργου. 

ΑΠΟΚΑΤΑΣΤΑΣΗ ΤΩΝ ΧΩΡΩΝ ΑΝΕΞΕΛΕΓΚΤΗΣ ΔΙΑΘΕΣΗΣ ΑΠΟΒΛΗΤΩΝ (Χ.Α.Δ.Α.) ΣΤΗΝ ΠΕΡΙΟΧΗ ΓΕΦΥΡΑ ΚΑΛΟΓΗΡΟΥ (ΦΙΞ) ΚΑΙ ΣΤΟ Τ.Δ. ΚΕΡΑΣΩΝΑ ΤΟΥ ΔΗΜΟΥ ΦΙΛΙΠΠΙΑΔΑΣ 

Π/Υ: 1,2 εκ €.

ΦΟΡΕΑΣ:  ΔΗΜΟΣ ΖΗΡΟΥ

ΠΕΡΙΓΡΑΦΗ:  Αντικείμενο του έργου αποτελεί η αποκατάσταση των δύο  Χώρων Ανεξέλεγκτης Διάθεσης Αποβλήτων (Χ.Α.Δ.Α.) του Δήμου Φιλιππιάδας. Ο πρώτος βρίσκεται στην περιοχή «Γέφυρα Καλογήρου» (ΦΙΞ) του Τ.Δ. Φιλιππιάδας, οριοθετείται σε δημοτική έκταση εμβαδού περίπου 46 στρεμμάτων. Ο δεύτερος Χ.Α.Δ.Α. βρίσκεται στη θέση «Μαρτινιώτη» του Τ.Δ. Κερασώνα και οριοθετείται σε δημοτική έκταση 2 στρεμμάτων.

ΦΑΣΗ: Έχει ολοκληρωθεί η αποκατάσταση των ΧΑΔΑ. 

ΠΕΡΙΒΑΛΛΟΝΤΙΚΗ ΑΠΟΚΑΤΑΣΤΑΣΗ ΤΟΥ ΧΑΔΑ ΖΑΓΑΝΗ

Π/Υ: 192.601€

ΦΟΡΕΑΣ:  ΔΗΜΟΣ ΠΑΡΓΑΣ

ΠΕΡΙΓΡΑΦΗ:  Το  έργο περιλαμβάνει την περιβαλλοντική αποκατάσταση του ΧΑΔΑ στη θέση Ζάγανη 1 ο οποίος βρίσκεται στο Δημοτικό Διαμέρισμα Πάργας και  οριοθετείται σε δημοτική έκταση 12 στρεμμάτων. 

ΦΑΣΗ: Έχει ολοκληρωθεί η αποκατάσταση του ΧΑΔΑ. 

Δράσεις Πολιτισμού - Τουρισμού  

ΒΕΛΤΙΩΣΗ ΔΡΟΜΟΥ ΠΡΟΣΒΑΣΗΣ & ΕΠΕΚΤΑΣΗ ΔΙΚΤΥΟΥ ΔΙΑΔΡΟΜΩΝ ΕΠΙΣΚΕΠΤΩΝ ΤΟΥ ΑΡΧΑΙΟΛΟΓΙΚΟΥ ΧΩΡΟΥ ΚΑΣΣΩΠΗΣ

Π/Υ: 600.000€

ΦΟΡΕΑΣ:  ΛΓ’ ΕΦΟΡΙΑ ΠΡΟΙΣΤΟΡΙΚΩΝ & ΚΛΑΣΙΚΩΝ ΑΡΧΑΙΟΤΗΤΩΝ

ΠΕΡΙΓΡΑΦΗ:  Με το έργο υλοποιείται η βελτίωση του δρόμου πρόσβασης στον αρχαιολογικό χώρο, η επέκταση των υφιστάμενων διαδρομών και η διαμόρφωση νέων που θα χρησιμοποιούν το αρχαίο οδικό δίκτυο. Κατασκευή στάσεων θέασης. Τοποθέτηση ενημερωτικών πινακίδων και πινακίδων σήμανσης – κατεύθυνσης. 

ΦΑΣΗ: Συνεχίζεται η αποκατάσταση του χώρου. 

ΑΝΑΔΕΙΞΗ ΣΥΝΟΙΚΙΑΣ ΘΕΑΤΡΟΥ ΑΡΧΑΙΑΣ ΚΑΣΣΩΠΗΣ

Π/Υ: 300.000€

ΦΟΡΕΑΣ:  ΛΓ’ ΕΦΟΡΙΑ ΠΡΟΙΣΤΟΡΙΚΩΝ & ΚΛΑΣΙΚΩΝ ΑΡΧΑΙΟΤΗΤΩΝ

ΠΕΡΙΓΡΑΦΗ:  Με την πράξη υλοποιείται η ανάδειξη της συνοικίας του μεγάλου Θεάτρου του αρχαιολογικού χώρου της Κασσώπης. Με την ολοκλήρωση των προτεινόμενων εργασιών στο μεγάλο Θέατρο και την ευρύτερη περιοχή του, ο επισκέπτης θα έχει τη δυνατότητα αφενός να προσεγγίσει το Μνημείο και αφετέρου να κατανοήσει τη λειτουργία και την ιδιαίτερη σημασία του στη ζωή της πόλης.

ΦΑΣΗ: Συνεχίζεται η αποκατάσταση του χώρου. 

ΕΞΟΠΛΙΣΜΟΣ ΑΙΘΟΥΣΑΣ ΠΟΛΛΑΠΛΩΝ ΧΡΗΣΕΩΝ ΝΕΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ ΝΙΚΟΠΟΛΗΣ

Π/Υ: 150.000€

ΦΟΡΕΑΣ:  ΛΓ’ ΕΦΟΡΙΑ ΠΡΟΙΣΤΟΡΙΚΩΝ & ΚΛΑΣΙΚΩΝ ΑΡΧΑΙΟΤΗΤΩΝ

ΠΕΡΙΓΡΑΦΗ:  Με πράξη έγινε η προμήθεια του απαραίτητου εξοπλισμού για την οργάνωση περιοδικών εκθέσεων και εκπαιδευτικών προγραμμάτων στην αίθουσα πολλαπλών χρήσεων του μουσείου εμβαδού 73.94 τ.μ.. Με την ολοκλήρωση του έργου δόθηκε η δυνατότητα του σχεδιασμού στο μέλλον περιοδικών εκθέσεων και εκπαιδευτικών προγραμμάτων στο Νέο Αρχαιολογικό Μουσείο Νικόπολης. 

Δράσεις Αστικής και Αγροτικής Ανάπτυξης  

ΑΝΑΠΛΑΣΗ ΚΕΝΤΡΙΚΩΝ ΟΔΩΝ ΤΗΣ ΠΟΛΕΩΣ ΤΗΣ ΦΙΛΙΠΠΙΑΔΑΣ

Π/Υ: 1,2 εκ€

ΦΟΡΕΑΣ:  ΔΗΜΟΣ ΖΗΡΟΥ

ΠΕΡΙΓΡΑΦΗ:  Η πράξη αφορά την ανάπλαση κεντρικών δρόμων στην περιοχή του Δημαρχείου στην Φιλιππιάδα Πρέβεζας μήκους περίπου 700μ. Συγκεκριμένα κατασκευάζονται νέα πεζοδρόμια με κατάλληλο πλάτος και νέο οδόστρωμα διέλευσης οχημάτων, ενώ δημιουργούνται σε σημεία θέσεις στάθμευσης οχημάτων. Οι οδοί που διέρχονται παράπλευρα του Δημαρχείου διαμορφώνονται χωρίς υψομετρική διαφορά μεταξύ πεζοδρομίων και οδοστρώματος, ώστε να λειτουργούν ως πεζόδρομοι σε ημέρες εκδηλώσεων και θα γίνει φύτευση νέων δένδρων,  τοποθέτηση ζαρντινιέρων, κάδων απορριμμάτων, στηριγμάτων ποδηλάτων,  ενημερωτικών πινακίδων και εγκατάσταση νέου δικτύου ηλεκτροφωτισμού.    

ΦΑΣΗ: Η σύμβαση για την κατασκευή του έργου υπογράφηκε στις 28/11/2013. 

 

ΑΠΟΚΑΤΑΣΤΑΣΗ – ΕΠΑΝΑΧΡΗΣΗ ΠΑΛΑΙΟΥ ΔΗΜΑΡΧΕΙΟΥ ΦΙΛΙΠΠΙΑΔΑΣ

Π/Υ: 0,65 εκ€

ΦΟΡΕΑΣ:  ΔΗΜΟΣ ΖΗΡΟΥ

ΠΕΡΙΓΡΑΦΗ:  Η πράξη αφορά το έργο αποκατάστασης και κατάλληλης διαμόρφωσης των κτιρίων του παλαιού Δημαρχείου, τη διαμόρφωση του περιβάλλοντα χώρου, καθώς και την προμήθεια κατάλληλου εξοπλισμού (επίπλωσης, εκθεσιακού και ηλεκτρονικού), ώστε να λειτουργήσουν ως μόνιμη βιβλιοθήκη, χώροι περιοδικών πολιτιστικών εκδηλώσεων και εκθέσεων και ως χώροι φιλοξενίας δραστηριοτήτων συλλόγου φίλων μουσικής και συλλόγου φίλων βιβλίου.  Τα κτίρια είναι ισόγεια και βρίσκονται στο κέντρο της Φιλιππιάδας, σε οικόπεδο ιδιοκτησίας του Δήμου εμβαδού 1.900 τ.μ. Αποτελούνται από το κύριο ισόγειο πέτρινο κτίριο εμβαδού 192 τ.μ., από κτίριο - προσθήκη εμβαδού 48 τ.μ. και από πέτρινο κτίριο - προσθήκη, εμβαδού 118 τ.μ.    

ΦΑΣΗ: Η σύμβαση για την κατασκευή του έργου υπογράφηκε στις 28/11/2013. 

ΑΝΑΠΛΑΣΗ ΟΔΩΝ 21ης ΟΚΤΩΒΡΙΟΥ - ΚΑΡΥΩΤΑΚΗ - ΕΘΝ. ΑΝΤΙΣΤΑΣΗΣ ΚΑΙ ΚΑΘΕΤΩΝ ΟΔΩΝ

Π/Υ: 2,0 εκ€

ΦΟΡΕΑΣ:  ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Η πράξη αφορά την ανάπλαση κεντρικών οδών της Πρέβεζας, συνολικού μήκους 1,5 χλμ. περίπου, και τη διαμόρφωσή τους σε ήπιας κυκλοφορίας, όπως προβλέπεται από την εγκεκριμένη κυκλοφοριακή μελέτη του Δήμου Πρέβεζας. Οι εργασίες ανάπλασης και διαμόρφωσης οδών ήπιας κυκλοφορίας περιλαμβάνουν πλακόστρωση πεζοδρομίων και καταστρώματος οδών, κατασκευή δικτύου αποχέτευσης όμβριων υδάτων,   κατασκευή νέου δικτύου ηλεκτροφωτισμού και εργασίες πρασίνου με φύτευση παρτεριών και δένδρων.       

ΦΑΣΗ: Είναι σε εξέλιξη ο διαγωνισμός

 

ΔΙΑΜΟΡΦΩΣΗ ΤΑΦΡΟΥ ΑΓΙΟΥ ΑΝΔΡΕΑ

Π/Υ: 2,1 εκ€

ΦΟΡΕΑΣ:  ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Η πράξη αφορά την ανάπλαση της παλαιάς τάφρου περιμετρικά και έξωθεν των τειχών του κάστρου του Αγίου Ανδρέα στο κέντρο της πόλης της Πρέβεζας, με τη διαμόρφωση οδών ήπιας κυκλοφορίας. Η συνολική διαμορφούμενη  επιφάνεια του έργου ανέρχεται σε 9.820 μ2. Η διαμόρφωση των οδών περιλαμβάνει τη δημιουργία λωρίδας πρασίνου, διαμόρφωση διαδρομής ήπιας κυκλοφορίας, κατασκευή πεζοδρομίου διαμόρφωση χώρων αναψυχής κατά θέσεις και κατασκευή νέου δικτύου ηλεκτροφωτισμού σε όλο το μήκος του έργου.

ΦΑΣΗ: Παρότι η πράξη εντάχθηκε στις 13/8/2013 δεν έχει ακόμη ξεκινήσει ο διαγωνισμός καθώς δεν έχει ολοκληρωθεί η σύνταξη των τευχών δημοπράτησης. 

Έργα Εκπαίδευσης 

ΑΝΕΓΕΡΣΗ ΔΗΜΟΤΙΚΟΥ ΣΧΟΛΕΙΟΥ ΘΕΣΠΡΩΤΙΚΟΥ

Π/Υ: 2,7 εκ€

ΦΟΡΕΑΣ:  ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ 

ΠΕΡΙΓΡΑΦΗ:  Πρόκειται για την  ανέγερση κτιρίου εμβαδού  1.579,70  μ2, σε οικόπεδο έκτασης  7.452 μ2, το οποίο ήδη ολοκληρώθηκε και στεγάζει το δημοτικό σχολείο Θεσπρωτικού Ν. Πρέβεζας. Περιλαμβάνονται πλήρεις οικοδομικές εργασίες, ηλεκτρομηχανολογικές εγκαταστάσεις, περιβάλλον χώρος και εγκατάσταση φωτοβολταΐκου σταθμού και μπορεί να φιλοξενεί περίπου 100 μαθητές.

ΠΡΟΣΘΗΚΗ ΚΑΤ’ ΕΠΕΚΤΑΣΗ ΚΑΙ ΚΑΘ’ ΥΨΟΣ ΣΤΟ 2ο  ΔΗΜΟΤΙΚΟ ΣΧΟΛΕΙΟ ΦΙΛΙΠΠΙΑΔΑΣ

Π/Υ: 2,6 εκ€

ΦΟΡΕΑΣ:  ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ 

ΠΕΡΙΓΡΑΦΗ:  Πρόκειται για την προσθήκη κατ΄ επέκταση και καθ’ ύψος του 2ου Δημοτικού Σχολείου Φιλιππιάδας με την κατεδάφιση των υφιστάμενων ετοιμόρροπων πεσσών. Με την ολοκλήρωση του κτιρίου θα κατασκευαστούν 14 αίθουσες διδασκαλίας, εργαστήρια, βιβλιοθήκη αναγνωστήριο, γραφεία, αίθουσα φαγητού και θα φιλοξενεί περίπου 100 μαθητές.

ΦΑΣΗ: Η σύμβαση υπογράφηκε στις 30/11/2011 με αρχικά προβλεπόμενη ημερομηνία ολοκλήρωσης  τις 30/6/2013. Οι εργασίες κατασκευής του κτιρίου έχουν καθυστερήσει σημαντικά και δεν θα ολοκληρωθούν εντός του έτους  όπως προβλέπεται από την σύμβαση. 

ΠΡΟΣΘΗΚΗ ΑΙΘΟΥΣΩΝ ΑΘΛΗΤΙΣΜΟΥ - ΠΟΛΙΤΙΣΜΟΥ ΣΤΟ 2ο ΕΝΙΑΙΟ ΛΥΚΕΙΟ ΠΡΕΒΕΖΑΣ

Π/Υ: 0,7 εκ€

ΦΟΡΕΑΣ:  ΠΕΡΙΦΕΡΕΙΑΚΗ ΕΝΟΤΗΤΑ ΠΡΕΒΕΖΑΣ 

ΠΕΡΙΓΡΑΦΗ:  Πρόκειται για την ανέγερση κτιρίου που στεγάζει δραστηριότητες αθλητισμού – πολιτισμού, εμβαδού περίπου 724 μ2, σε οικόπεδο συνολικής έκτασης περίπου 20 στρεμ. εντός του οποίου υπάρχει το 2ο ενιαίο λύκειο Πρέβεζας. Το έργο ολοκληρώθηκε και λειτουργεί. 

ΝΕΟΣ ΒΡΕΦΟΝΗΠΙΑΚΟΣ ΣΤΑΘΜΟΣ  ΟΛΟΚΛΗΡΩΜΕΝΗΣ ΦΡΟΝΤΙΔΑΣ ΔΗΜΟΥ ΠΡΕΒΕΖΑΣ

Π/Υ: 2,7 εκ€

ΦΟΡΕΑΣ:  ΔΗΜΟΣ ΠΡΕΒΕΖΑΣ

ΠΕΡΙΓΡΑΦΗ:  Πρόκειται να κατασκευασθεί εντός ιδιόκτητου οικοπέδου 1.521 τ.μ. του Δήμου Πρέβεζας στη θέση Υδραγωγείο , και έχει συνολικό εμβαδόν 1.442 τ.μ. Στο υπόγειο (329,48 τμ.)υπάρχουν βοηθητικοί χώροι, στο ισόγειο (755,18 τμ.)υπάρχουν οι χώροι των νηπίων , κουζίνα -μαγειρείο και οι διοικητικές υπηρεσίες και στον όροφο (358,02 τμ.) οι χώροι των βρεφών. Ο σχεδιασμός του κτιρίου είναι βιοκλιματικός με ενσωμάτωση ΑΠΕ. Η δυναμικότητα του σταθμού είναι για 28 βρέφη και 100 νήπια. Επίσης περιλαμβάνεται και ο εξοπλισμός για τη λειτουργία του.

ΦΑΣΗ: Η σύμβαση υπογράφηκε στις 20/4/2011 με αρχικά προβλεπόμενη ημερομηνία ολοκλήρωσης  τις 20/4/2013. Οι εργασίες κατασκευής του κτιρίου έχουν καθυστερήσει σημαντικά και δεν θα ολοκληρωθούν εντός του έτους  όπως προβλέπεται από την σύμβαση. 

ΠΡΟΜΗΘΕΙΑ ΕΞΟΠΛΙΣΜΟΥ ΓΙΑ ΤΑ ΤΜΗΜΑΤΑ ΈΝΤΑΞΗΣ (ΤΕ) ΤΩΝ ΣΧΟΛΕΙΩΝ ΤΟΥ ΔΗΜΟΥ ΖΗΡΟΥ

Π/Υ: 118.663,63€

ΦΟΡΕΑΣ:  ΔΗΜΟΣ ΖΗΡΟΥ

ΦΑΣΗ: Διαδικασία διαγωνισμού.

 

ΠΡΟΜΗΘΕΙΑ ΕΞΟΠΛΙΣΜΟΥ ΓΙΑ ΤΑ ΤΜΗΜΑΤΑ ΕΝΤΑΞΗΣ ΚΑΙ ΤΑ ΕΙΔΙΚΑ ΣΧΟΛΕΙΑ ΤΟΥ ΔΗΜΟΥ ΠΡΕΒΕΖΑΣ

Π/Υ: 158.170,62€

ΦΟΡΕΑΣ:  ΔΗΜΟΣ ΠΡΕΒΕΖΑΣ

ΦΑΣΗ: Υλοποιούνται οι συμβάσεις. 

 

ΠΡΟΜΗΘΕΙΑ ΤΕΧΝΙΚΟΥ ΚΑΙ ΕΚΠΑΙΔΕΥΤΙΚΟΥ ΕΞΟΠΛΙΣΜΟΥ ΑΕΝ ΗΠΕΙΡΟΥ

Π/Υ: 523.000 €

ΦΟΡΕΑΣ:  ΑΕΝ ΗΠΕΙΡΟΥ

ΦΑΣΗ: Διαδικασία διαγωνισμού.

 

ΠΡΟΜΗΘΕΙΑ ΕΞΟΠΛΙΣΜΟΥ ΤΩΝ Τ.Ε. ΤΩΝ ΔΗΜΟΤΙΚΩΝ ΣΧΟΛΕΙΩΝ ΤΟΥ ΔΗΜΟΥ ΠΑΡΓΑΣ

Π/Υ: 19.731,66€

ΦΟΡΕΑΣ:  ΔΗΜΟΣ ΠΑΡΓΑΣ

ΦΑΣΗ: Διαδικασία διαγωνισμού. 

Δράσεις Υγείας - Πρόνοιας 

ΙΑΤΡΟΤΕΧΝΟΛΟΓΙΚΟΣ ΕΞΟΠΛΙΣΜΟΣ Γ.Ν. ΠΡΕΒΕΖΑΣ

Π/Υ: 117.393,5€

ΦΟΡΕΑΣ:  ΓΕΝΙΚΟ ΝΟΣΟΚΟΜΕΙΟ ΠΡΕΒΕΖΑΣ

ΠΕΡΙΓΡΑΦΗ:  Με το παρόν έργο υλοποιήθηκε  η προμήθεια αναγκαίου ιατροτεχνολογικού  εξοπλισμού σύγχρονης βιοϊατρικής τεχνολογίας, από το ακτινοδιαγνωστικό και το τμήμα μεταναισθητικής φροντίδας του νοσοκομείου.

Τοπικά σχέδια Απασχόλησης  

Τα ΤοπΣΑ χρηματοδοτούνται από το ΕΠ Ανάπτυξη Ανθρώπινου Δυναμικού και έχουν ως αντικείμενο την ενεργοποίηση και κινητοποίηση των τοπικών φορέων με στόχο την εξασφάλιση της δημιουργίας θέσεων απασχόλησης για ανέργους.

Στην ΠΕ Πρέβεζας χρηματοδοτούνται:

  

ΣΧΕΔΙΟ ΓΙΑ ΤΗΝ ΑΠΑΣΧΟΛΗΣΗ ΠΡΟΣΑΡΜΟΣΜΕΝΟ ΣΤΙΣ ΑΝΑΓΚΕΣ ΤΗΣ ΤΟΠΙΚΗΣ ΑΓΟΡΑΣ ΕΡΓΑΣΙΑΣ ΤΟΥ ΔΗΜΟΥ ΠΑΡΓΑΣ

Π/Υ:
333.000 € 

ΦΟΡΕΑΣ: Α.Σ. “ Π.ΑΡ.Γ.Α (ΠΛΗΡΟΦΟΡΗΣΗ – ΑΡΩΓΗ – ΓΝΩΣΗ – ΑΠΑΣΧΟΛΗΣΗ)” 

ΠΕΡΙΓΡΑΦΗ:  Η προτεινόμενη πράξη αφορά στην συμβουλευτική υποστήριξη και στην αναβάθμιση των προσόντων 80 άνεργων ωφελουμένων του Δήμου Πάργας της Π.Ε. Πρέβεζας . Από το σύνολο των ωφελουμένων οι 15 θα είναι νέοι κάτω των 25 ετών, οι 38 θα είναι γυναίκες, οι 20 θα απασχοληθούν σε δυναμικούς κλάδους όπως πράσινη οικονομία, εναλλακτικός τουρισμός, νέες τεχνολογίες , πολιτισμός και οι 6 θα  συστήσουν κοινωνική επιχείρηση. Οι ωφελούμενοι θα παρακολουθήσουν προγράμματα κατάρτισης σε θέματα  τουριστικών και ξενοδοχειακών επιχειρήσεων – 20 άτομα, εναλλακτικών μορφών τουρισμού– 20 άτομα, τυποποίησης και εμπορίας αγροτικών και άλλων τοπικών παραδοσιακών προϊόντων– 20 άτομα, Ίδρυση και λειτουργία μικρών επιχειρήσεων – 20 άτομα . 

ΦΑΣΗ:  Διαδικασία έγκρισης σχεδίου.

 

ΤΟΠΙΚΕΣ ΔΡΑΣΕΙΣ ΕΝΙΣΧΥΣΗΣ ΤΟΥΡΙΣΜΟΥ, ΠΕΡΙΒΑΛΛΟΝΤΟΣ ΚΑΙ ΠΡΩΤΟΓΕΝΟΥΣ ΤΟΜΕΑ

Π/Υ:
405.000 €

ΦΟΡΕΑΣ: Α.Σ. “ΝΕΟΙ ΟΡΙΖΟΝΤΕΣ”

ΠΕΡΙΓΡΑΦΗ:  Το παρόν σχέδιο αποσκοπεί στην ένταξη στην αγορά εργασίας 100 ανέργων της Περιφερειακής Ενότητας Πρέβεζας, με την τοποθέτησή τους σε επιχειρήσεις της περιοχής, αλλά και με την ανάπτυξη επιχειρηματικής δραστηριότητας (ατομικής και κοινωνικής), αξιοποιώντας σε μεγάλο βαθμό τα χαρακτηριστικά του δευτερογενoύς και τριτογενούς τομέα της περιοχής. Από το σύνολο των ωφελουμένων οι 75 θα είναι νέοι κάτω των 25 ετών, οι 50 θα είναι γυναίκες, όλοι (100) θα απασχοληθούν σε δυναμικούς κλάδους όπως πράσινη οικονομία, εναλλακτικός τουρισμός, νέες τεχνολογίες , πολιτισμός και οι 25 θα  συστήσουν κοινωνικές επιχειρήσεις. 

ΦΑΣΗ: Διαδικασία έγκρισης σχεδίου.

